Mari II, brenhines Lloegr a'r Alban

Bu Mari II (30 Ebrill 1662 - 28 Rhagfyr 1694) yn frenhines ar Loegr a'r Alban o 1688 ymlaen. Teyrnasai ar y cyd gyda'i phriod, Gwilym III/II o Loegr a'r Alban. Chwaer Anne, brenhines Prydain Fawr, oedd hi.

Daeth Mari a'i gŵr i'r orsedd yn sgil chwyldro 1688 a welodd ddisodli'r brenin catholig Iago II (Iago VII yr Alban) a rhoi Gwilym a Mari, oedd yn Brotestaniaid, yn ei le ar y ddwy orsedd fel cyd-reolwyr. Gwilym a fyddai'n rheoli y rhan fwyaf o'r amser, ond byddai'r grym gan Mari pan fyddai Gwilym allan o'r wlad yn cymryd rhan mewn ymgyrchoedd milwrol. Bu farw Mari II yn 1694. Rheolodd Gwilym yn frenin ar ei ben ei hun nes iddo farw yn 1702.

Digwyddodd Cyflafan Glen Coe yn yr Alban yn ystod teyrnasiad Mari II.

Categori:Brenhinoedd a breninesau Lloegr
Categori:Genedigaethau 1662
Categori:Marwolaethau 1694
Categori:Stiwartiaid
Categori:Teyrnoedd yr 17eg ganrif